***1 db határozati javaslat***

**Magyarországi Romák Országos Önkormányzat Közgyűlésének**

**2026. február 23-án tartandó rendkívüli nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **A 37/2025. (V. 27.) Közgyűlési határozat kiegészítése (Székház meghatározott tulajdonrészének ingyenes tulajdonba adása)**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése a 2025. május 27. napján tartott ülésén a 37/2025. (V. 27.) számú határozatával döntött a Budapest belterület 33679 hrsz-on nyilvántartott, természetben 1074 Budapest, Dohány utca 76. szám alatt található ingatlan állami tulajdonban álló 914/1085 tulajdoni hányada a Magyarországi Romák Országos Önkormányzata részére történő ingyenes tulajdonba adásával kapcsolatban és felhatalmazás a bérleti díjak megfizetésére vonatkozó tárgyalások lefolytatásra tárgyban.

A Magyar Nemzeti Vagyonkezelő Zrt. (a továbbiakban: MNV Zrt.) Ingó- és Ingatlanvagyonért Felelős Vezérigazgató Helyettes írásbeli megkeresést intézett a Magyarországi Romák Országos Önkormányzata részére, melyben rögzítette a korábbiakban hozott határozat módosításának szükségességét.

Ennek megfelelően a fentiekben nevesített határozat módosítására kizárólag abban a pontban került sor a 2026. január 30. napján megtartott közgyűlési ülésen, amelynek tisztázását az MNV Zrt. kérte, az alaphatározat többi pontja változatlan tartalommal hatályban maradt.

A megjelölt alaphatározat módosításáról szóló 12/2026. (I. 30.) számú határozat megküldésre került az MNV Zrt. részére. Az MNV Zrt. azonban 2026. február 5. napján elektronikus levélben kereste meg az Önkormányzat Elnökét annak érdekében, hogy az alaphatározat tekintetében további kiegészítéseket kérjen.

Jelen határozati javaslatban az MNV Zrt. által kezdeményezett kiegészítések kerültek megszövegezésre.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A 37/2025. (V. 27.) Közgyűlési határozat kiegészítése (Székház meghatározott tulajdonrészének ingyenes tulajdonba adása)”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése a 37/2025. (V. 27.) számú – a 12/2026. (I. 30.) számú határozattal módosított - Közgyűlési határozat 3. pontját az alábbiak szerint egészíti ki:

„3. Az Ingatlanhányadot a közgyűlési határozatban megjelölt konkrét felhasználási célra, a Magyarországi Romák Országos Önkormányzatának Közgyűlése Magyarország helyi önkormányzatairól szóló 2011. évi CLXXXIX. törvény 13. § (1) bekezdés 16. pontjában meghatározott nemzetiségi ügyek közfeladat ellátásához kapcsolódóan, a Magyarországi Romák Országos Önkormányzatának Közgyűlése által alapított, Magyarországi Romák Országos Önkormányzatának Hivatala, Országos Roma Foglalkoztatási Központ, Országos Roma Kulturális és Média Centrum, Országos Roma Misszió, Országos Roma Sportközpont (együttesen: Intézmények) nemzetiségi közfeladat ellátáshoz szükséges közgyűlések, döntéshozó és egyeztető szervek üléseinek megtartására, protokolláris és egyéb rendezvények megtartására, irodák kialakítására, fenntartására tekintettel, valamint figyelemmel a segítendő feladat és a konkrét felhasználási cél összhangjának szükségességére kívánja használni, segítendő feladatként a nemzetiségek jogairól szóló 2011. évi CLXXIX. törvény 117. § (2) bekezdésének c) és d) pontjaira figyelemmel, valamint tekintettel a 2011. évi CLXXIX. törvény 153. § (1) bekezdésére.”

1. A Magyarországi Romák Országos Önkormányzatának Közgyűlése megerősíti, hogy a 37/2025. (V. 27.) számú Közgyűlési határozatának jelen kiegészítéssel nem érintett részei változatlan tartalommal maradnak hatályban.

**Határidő: 2026. 02. 23.**

**Végrehajtásért felelős: elnök**

**Aba-Horváth István**

**elnök**