***1 db határozati javaslat***

**Magyarországi Romák Országos Önkormányzat Közgyűlésének**

**2026. február 23-án tartandó rendkívüli nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Jelölés a PRO CULTURA MINORITATUM HUNGARIAE díjra**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A „Pro Cultura Minoritatum Hungariae” Díj elismerésben olyan Magyarországon élő, vagy működő elismert nemzetiséghez tartozó személyek, szervezetek részesülhetnek, akik/amelyek kiemelkedő tevékenységet végeznek a Magyarországon élő nemzetiségek körében az anyanyelvi kulturális örökség megtartásáért, fejlesztéséért, s tevékenységükkel hozzájárulnak a Kárpát-medence népeinek együttéléséhez.

„Pro Cultura Minoritatum Hungariae” Díj odaítélése a 6/2018. (XII. 21.) TNM rendelet alapján történik. A miniszteri elismerés átadására a kulturális sokszínűség, párbeszéd és fejlődés világnapja alkalmából (május 21.) kerül sor, melynek rangját a Miniszterelnökség Egyházi és Nemzetiségi Kapcsolatokért Felelős Államtitkársága által rendezett Nemzetiségi Gála ünnepi programja is biztosítja.

A szakmai díjat a miniszterelnök általános helyettese adományozza. A díjak száma legfeljebb a hazánkban elismert nemzetiségek számának megfelelő - 13 db - lehet.

A 2026. évi díjazottak személyére vonatkozóan a jelölések leadására irányuló szakasz még nem került megnyitásra a Miniszterelnökség Egyházi és Nemzetiségi Kapcsolatokért Felelős Államtitkárság Nemzetiségi Főosztályán, azonban erre rövid időn belül sor kerülhet, így szükséges a Közgyűlésnek jelen határozati javaslattal a jelölésről döntést hoznia.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Jelölés a PRO CULTURA MINORITATUM HUNGARIAE díjra”** tárgyú előterjesztést és az alábbi határozatot hozza:

1. A Magyarországi Romák Országos Önkormányzat Közgyűlése a PRO CULTURA MINORITATUM HUNGARIAE díjra ……………………………………. személyt jelöli.
2. A Magyarországi Romák Országos Önkormányzat Közgyűlése felhatalmazza az Elnököt, hogy a jelölés kapcsán a szükséges jognyilatkozatokat megtegye és aláírja, különösen az adatlap és az adatkezelési nyilatkozat kitöltéséről és továbbításáról határidőben gondoskodjon.

**Határidő: 2026. 02. 23.**

**Végrehajtásért felelős: elnök**

**Aba-Horváth István**

**elnök**