***0 db határozati javaslat***

**Magyarországi Romák Országos Önkormányzat Közgyűlésének**

**2026. február 23-án tartandó rendkívüli nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Tájékoztatás a Székház tulajdonszerzése kapcsán felmerült akadályokról**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése a 2025. május 27. napján tartott ülésén a 37/2025. (V. 27.) számú határozatával döntött a Budapest belterület 33679 hrsz-on nyilvántartott, természetben 1074 Budapest, Dohány utca 76. szám alatt található ingatlan állami tulajdonban álló 914/1085 tulajdoni hányada a Magyarországi Romák Országos Önkormányzata részére történő ingyenes tulajdonba adásával kapcsolatban és felhatalmazás a bérleti díjak megfizetésére vonatkozó tárgyalások lefolytatásra tárgyban.

A Magyar Nemzeti Vagyonkezelő Zrt. (a továbbiakban: MNV Zrt.) Ingó- és Ingatlanvagyonért Felelős Vezérigazgató Helyettes írásbeli megkeresést intézett a Magyarországi Romák Országos Önkormányzata részére, melyben rögzítette a korábbiakban hozott határozat módosításának szükségességét.

Ennek megfelelően a fentiekben nevesített határozat módosítására kizárólag abban a pontban került sor a 2026. január 30. napján megtartott közgyűlési ülésen, amelynek tisztázását az MNV Zrt. kérte, az alaphatározat többi pontja változatlan tartalommal hatályban maradt.

A megjelölt alaphatározat módosításáról szóló 12/2026. (I. 30.) számú határozat megküldésre került az MNV Zrt. részére. Az MNV Zrt. azonban 2026. február 5. napján elektronikus levélben kereste meg az Önkormányzat Elnökét annak érdekében, hogy az alaphatározat tekintetében további kiegészítéseket kérjen.

Az MNV Zrt. Vezérigazgatója 2026. február 11. napján levélben kereste meg az Önkormányzatot az ingyenes használatba adásról és a fennálló bérleti szerződésről szóló tájékoztatás tárgyában.

Elnök Úr a fentiekben nevesített levélben foglaltakat időhúzásnak minősítette, az ezzel kapcsolatos véleményét írásbeli tájékoztatás keretében fejtette ki a Társadalmi Esélyekért és Roma Kapcsolatokért Felelős Államtitkárnak, Sztojka Attilának küldött levelében.

Jelen tájékoztatás mellékletében olvashatóak a jelölt írásbeli megkeresések.

**Aba-Horváth István**

**elnök**